ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΚΟΙΝΩΝΙΚΩΝ ΕΠΙΧΕΙΡΗΣΕΩΝ

ΝΟΜΟ ΤΟΥ 2020

|  |  |
| --- | --- |
|  |  Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικόςτίτλος.207(Ι) του 2020. | 1. Ο παρών Νόμος θα αναφέρεται ως ο περί Κοινωνικών Επιχειρήσεων (Τροποποιητικός) Νόμος του 2023 και θα διαβάζεται μαζί με τον περί Κοινωνικών Επιχειρήσεων Νόμο του 2020 (που στο εξής θα αναφέρεται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Κοινωνικών Επιχειρήσεων Νόμοι του 2020 και 2023. |
|  |  |
| Τροποποίηση του άρθρου 6 του βασικού νόμου. | 2. Το άρθρο 6 του βασικού νόμου τροποποιείται ως ακολούθως: |
|  |  |
|  |  (α) | Με την αντικατάσταση στην παράγραφο (β) του εδαφίου (2) της λέξης «επενδύει» (πρώτη γραμμή), με τη φράση «μεταφέρει στα μη διανεμητέα αποθεματικά»ꞏ |
|  |  |  |
|  |  (β) | με την αντικατάσταση, στο τέλος της επιφύλαξης της παραγράφου (β) του εδαφίου (2), του σημείου της τελείας, με το σημείο της άνω και κάτω τελείας και την προσθήκη, αμέσως μετά, της ακόλουθης νέας επιφύλαξης: |
|  |  |  |
|  |  |  «Νοείται περαιτέρω ότι, δεν επιτρέπεται σε κοινωνική επιχείρηση να μετατρέπει σε μετοχικό κεφάλαιο τα μη διανεμητέα αποθεματικά που δημιουργούνται με βάση τις διατάξεις της παρούσας παραγράφου.»ꞏ |
|  |  |  |
|  |  (γ) | με την αντικατάσταση στην παράγραφο (β) του εδαφίου (3) της λέξης «επενδύει» (πρώτη γραμμή), με τη φράση «μεταφέρει στα μη διανεμητέα αποθεματικά»ꞏ  |
|  |  |  |
|  |  (δ) | με την αντικατάσταση, στο τέλος της επιφύλαξης της παραγράφου (β) του εδαφίου (3), του σημείου της τελείας, με το σημείο της άνω και κάτω τελείας και την προσθήκη, αμέσως μετά, της ακόλουθης νέας επιφύλαξης: |
|  |  |  |
|  |  |  «Νοείται περαιτέρω ότι, δεν επιτρέπεται σε κοινωνική επιχείρηση να μετατρέπει σε μετοχικό κεφάλαιο τα μη διανεμητέα αποθεματικά που δημιουργούνται με βάση τις διατάξεις της παρούσας παραγράφου.»ꞏ και |
|  |  |  |
|  |  (ε) | με την αντικατάσταση του εδαφίου (4), με το ακόλουθο εδάφιο: |
|  |  |  |
|  | Παράρτημα. | «(4)(α) | Η αρμόδια αρχή, για την καλύτερη εφαρμογή του παρόντος Νόμου και των Κανονισμών που εκδίδονται δυνάμει αυτού, δύναται να εκδίδει οδηγίες ή/και κατευθυντήριες γραμμές ή/και έντυπα ή/και ερμηνευτικές εγκυκλίους για τη ρύθμιση θεμάτων, περιλαμβανομένων των εγγράφων υποβολής αίτησης για εγγραφή στο Μητρώο, της έκδοσης πιστοποιητικού εγγραφής, της τήρησης του Μητρώου, του τέλους εγγραφής στο Μητρώο και των απαιτούμενων πιστοποιήσεων από τα πρόσωπα που προβλέπονται στο Παράρτημα. |
|  |  |  |  |
|  |  | (β) | Η αρμόδια αρχή μεριμνά, ώστε η ενημέρωση των ενδιαφερομένων, η διαδικασία υποβολής αίτησης για εγγραφή στο Μητρώο, η αλληλογραφία με τις αιτήτριες επιχειρήσεις και τις κοινωνικές επιχειρήσεις και γενικά η εφαρμογή του παρόντος Νόμου και των Κανονισμών που εκδίδονται δυνάμει αυτού, διεξάγεται ηλεκτρονικά, εκτός εάν η αρμόδια αρχή ορίσει διαφορετικά. |
|  |  |  |  |
|  |  | (γ) | Η αρμόδια αρχή, κατόπιν υποβολής σχετικής καταγγελίας ή αυτεπαγγέλτως, δύναται να ζητεί την υποβολή οποιωνδήποτε στοιχείων από κοινωνική επιχείρηση και να προβαίνει σε επιτόπιους ελέγχους, με σκοπό τη διαπίστωση της συμμόρφωσής της με τις διατάξεις του παρόντος Νόμου και των εκδιδόμενων δυνάμει αυτού Κανονισμών.». |
|  |  |  |
| Τροποποίηση του βασικού νόμου με την προσθήκη του νέου άρθρου 6Α. | 3. Ο βασικός νόμος τροποποιείται με την προσθήκη, αμέσως μετά το άρθρο 6, του ακόλουθου νέου άρθρου: |
|  |  |  |
|  | «Σκοποί κοινωνικών επιχειρήσεων. | 6Α.-(1) Κοινωνική επιχείρηση γενικού σκοπού δύναται να έχει ως σκοπούς- |
|  |  |  |
|  |  | (α)  | τον κύριο σκοπό που προβλέπεται στις διατάξεις της παραγράφου (α) του εδαφίου (2) του άρθρου 6, ο οποίος, εξειδικεύεται ως προς τη σχέση του με τις επιχειρηματικές και οικονομικές δραστηριότητες της κοινωνικής επιχείρησης, μέσω οδηγιών της αρμόδιας αρχής που εκδίδονται δυνάμει των διατάξεων του εδαφίου (4) του άρθρου 6ꞏ |
|  |  |  |  |
|  |  | (β)  | οποιουσδήποτε άλλους σκοπούς επιχειρηματικής και οικονομικής ή άλλης δραστηριότητας, για τους οποίους παρέχεται πλήρως αιτιολογημένη έγκριση της αρμόδιας αρχής και υπό τους όρους που καθορίζει, λαμβάνοντας υπόψη κυρίως τους κινδύνους που απορρέουν από τους σκοπούς αυτούς, καθώς και τη φύση της επιχείρησης ως κοινωνικής επιχείρησηςꞏ και |
|  |  |  |  |
|  |  | (γ) | οποιουσδήποτε άλλους σκοπούς επικουρικούς των πιο πάνω σκοπών. |
|  |  |  |  |
|  |  |  (2) Κοινωνική επιχείρηση ένταξης δύναται να έχει ως σκοπούς- |
|  |  |  |  |
|  |  | (α) | τον κύριο σκοπό που προβλέπεται στις διατάξεις της παραγράφου (α) του εδαφίου (3) του άρθρου 6ꞏ  |
|  |  |  |  |
|  |  | (β) | οποιουσδήποτε άλλους σκοπούς επιχειρηματικής και οικονομικής ή άλλης δραστηριότητας, για τους οποίους παρέχεται πλήρως αιτιολογημένη έγκριση της αρμόδιας αρχής και υπό τους όρους που καθορίζει, λαμβάνοντας υπόψη κυρίως τους κινδύνους που απορρέουν από τους σκοπούς αυτούς, καθώς και τη φύση της επιχείρησης ως κοινωνικής επιχείρησηςꞏ και |
|  |  |  |  |
|  |  | (γ) | οποιουσδήποτε άλλους σκοπούς επικουρικούς των πιο πάνω σκοπών.». |
|  |  |
| Τροποποίηση του άρθρου 7 του βασικού νόμου. | 4. Το εδάφιο (2) του άρθρου 7 του βασικού νόμου τροποποιείται ως ακολούθως: |
|  |  |
|  | (α) | Με την αντικατάσταση στην υποπαράγραφο (ii) της παραγράφου (β) της λέξης «επενδύει» (πρώτη γραμμή), με τη φράση «μεταφέρει στα μη διανεμητέα αποθεματικά»ꞏ  |
|  |  |  |
|  | (β) | με την αντικατάσταση στην υποπαράγραφο (iii) της παραγράφου (β) της λέξης «επενδύει» (πρώτη γραμμή), με τη φράση «μεταφέρει στα μη διανεμητέα αποθεματικά»ꞏ  |
|  |  |  |
|  | (γ) | με τη διαγραφή στο τέλος της παραγράφου (δ) της λέξης «και» και την προσθήκη, αμέσως μετά, της ακόλουθης νέας παραγράφου: |
|  |  |  |
|  |  | «(ε)  | επιχειρηματικό σχέδιο, μελέτη βιωσιμότητας και οργανόγραμμα της επιχείρησης, και»ꞏ και |
|  |  |  |  |
|  | (δ) | με την αναρίθμηση της υφιστάμενης παραγράφου (ε) σε παράγραφο (στ).  |
|  |  |  |  |
| Τροποποίηση του βασικού νόμου με την προσθήκη του νέου άρθρου 10Α. | 5. Ο βασικός νόμος τροποποιείται με την προσθήκη, αμέσως μετά το άρθρο 10, του ακόλουθου νέου άρθρου: |
|  |  |
|  | «Όροι εργοδότησης και εργασιακές συνθήκες.Παράρτημα. | 10Α.-(1) Τηρουμένων των διατάξεων οποιουδήποτε Νόμου που τυγχάνει εφαρμογής, η διοίκηση κοινωνικής επιχείρησης διασφαλίζει ότι η εφαρμογή των όρων εργοδότησης και η μεταχείριση των εργαζομένων που ανήκουν στις ευπαθείς ομάδες που περιλαμβάνονται στο Παράρτημα, γίνεται χωρίς διακρίσεις και σύμφωνα με τις διεθνείς συμβάσεις που έχει κυρώσει η Δημοκρατία. |
|  |  |  |
|  |  |  (2) Η διοίκηση κοινωνικής επιχείρησης μεριμνά, ώστε να μην απασχολούνται ταυτόχρονα στην επιχείρησή της θύτης και θύμα οποιασδήποτε μορφής.». |
|  |  |
| Τροποποίηση του άρθρου 12 του βασικού νόμου. | 6. Ο βασικός νόμος τροποποιείται με την αντικατάσταση του άρθρου 12, με το ακόλουθο άρθρο: |
|  |  |
|  | «Εκκαθάριση,διάλυση και διαγραφή κοινωνικήςεπιχείρησηςαπό το Μητρώο.  | 12.-(1) Σε περίπτωση κατά την οποία λαμβάνεται απόφαση για έναρξη διαδικασίας εκούσιας ή αναγκαστικής εκκαθάρισης και διάλυσης ή διαγραφής κοινωνικής επιχείρησης από το Μητρώο στο οποίο είναι εγγεγραμμένη, η διοίκησή της μεριμνά όπως- |
|  |  |  |
|  |  | (α) | το πλεόνασμα της εκκαθαρίσεως, σε περίπτωση εκούσιας ή αναγκαστικής εκκαθάρισης ή  |
|  |  |  |  |
|  |  | (β)  | τα προβλεπόμενα στις διατάξεις του άρθρου 6 μη διανεμητέα αποθεματικά, σε περίπτωση διαγραφής από το Μητρώο, |
|  |  |  |  |
|  |  | μεταφερθούν, ως μη διανεμητέα αποθεματικά, κατά προτεραιότητα σε άλλη κοινωνική επιχείρηση, με κύριο σκοπό λειτουργίας παρόμοιο ή/και ανάλογο με τον σκοπό της υπό διάλυση ή διαγραφή επιχείρησης ή σε οποιαδήποτε άλλη κοινωνική επιχείρηση.  |
|  |  |  |
|  |  |  (2) Άνευ επηρεασμού των διατάξεων του εδαφίου (1), σε περίπτωση εκκαθάρισης κοινωνικής επιχείρησης, είτε αναγκαστικής είτε εκούσιας, εφαρμόζονται οι διατάξεις της οικείας νομοθεσίας που διέπει την ίδρυση και λειτουργία της.». |
|  |  |  |
| Τροποποίηση του άρθρου 13 του βασικού νόμου. | 7. Το άρθρο 13 του βασικού νόμου τροποποιείται με τη διαγραφή στην παράγραφο (ζ) του εδαφίου (1) της φράσης «όπως προβλέπεται στις διατάξεις της παραγράφου (β) του άρθρου 10,» (δεύτερη γραμμή). |
|  |  |
| Τροποποίηση του Παραρτήματος του βασικού νόμου. | 8. Το Παράρτημα του βασικού νόμου τροποποιείται με την προσθήκη, αμέσως μετά το σημείο 10, των ακόλουθων νέων σημείων:  |
|  |  |
|  | «11. | Θύματα κατά την έννοια που αποδίδει στον όρο αυτό το άρθρο 2 του περί της Πρόληψης και της Καταπολέμησης της Βίας κατά των Γυναικών και της Ενδοοικογενειακής Βίας και περί Συναφών Θεμάτων Νόμου. |
|  |  |  |
|  | 12. | Παιδιά και vεαρά πρόσωπα κατά την έννοια που αποδίδει στους όρους αυτούς το άρθρο 2 του περί Απασχόλησης Παιδιών και Νεαρών Προσώπων Νόμου.». |
|  |  |

Αρ. Φακ.: 23.02.064.085-2023.

ΧΑ/ΜΙ/ΠΧ΄Ν